Marcus Rashford skoraði bæði mörk United , það síðara úr vítaspyrnu í upphafi seinni hálfleiks . „ Við byrjuðum seinni hálfleikinn á að fá á okkur mark sem þú átt ekki að fá á þig . Við vorum sofandi í innkasti og Rashford fékk boltann . Þegar hann er kominn inn í teiginn er erfiðara að verjast honum . Hann var sniðugur og beið eftir snertingu , “ sagði Mourinho eftir leik . „ Þeir byrjuðu leikinn betur , komust sanngjarnt yfir og hefðu getað komist í 2 - 0 . En svo byrjuðum við að stjórna leiknum . Markið í upphafi seinni hálfleiks gerði United kleift að spila eins og þeir gerðu . “ Mourinho gat ekki stillt sig um að skjóta á sitt gamla lið . „ United hefur náð góðum úrslitum gegn bestu liðunum . Þeir eru ekki hræddir við að vera varnarsinnaðir . Það er auðveldara gegn betri liðum sem vilja vera með boltann , “ sagði Mourinho . Tottenham vann fyrstu þrjá leikina undir stjórn Portúgalans en það kom bakslag í kvöld . „ Þetta var skref aftur á bak gegn liði sem er í sömu baráttu og við . Að reyna að klífa töfluna og komast í efstu sex sætin , “ sagði Mourinho . „ Við þurfum að halda áfram . Við gerðum mistök en græðum ekkert á því að gráta þau núna . Okkar bíður erfiður leikur gegn Burnley á laugardaginn . “ Mourinho fékk góðar móttökur á Old Trafford í kvöld . „ Þetta var indælt eins og ég bjóst við , “ sagði Portúgalinn að lokum .